На основу члана 33. став 2. Закона о јавној својини ("Сл. гласник РС", бр. 72/11, 88/13, 105/14, 104/16 - др. закон, 108/16, 113/17, 95/18 и 153/20), примењујући одељак III-Процедуре за расход и отуђење основних средстава и ситног инвентара Геронтолошког центра Ниш број 65 од 13.01.2023.године, и Одлуке Управног одбора о расходу основних средстава број 240/4 од 20.2.2024.г, број 270/3 од 27.2.2023.г. и број 1918/2 од 25.2.2022.године, Геронтолошки центар Ниш објављује

**ЈАВНИ ПОЗИВ**

**за предају** **опасног и неопасног отпада у виду секундарних сировина, уз накнаду Геронтолошком центру Ниш, прикупљањем писаних понуда**

Геронтолошки центар Ниш, објављује јавни позив за **предају опасног и неопасног отпада** (даље: Предметни отпад) у виду секундарних сировина наведених у *Прилогу бр.1***,** оператерима отпада**,** уз накнаду и то:

1. Отпадне гуме
2. Отпадни метали
3. Отпадна пластика
4. Отпадно дрво

Збирни преглед опасног и неопасног отпада за предају оператерима отпада уз накнаду, по врстама, дат је у *Прилогу бр.1* овог позива.

Стварна количина опасног и неопасног отпада утврдиће се мерењем на сертификованој ваги приликом преузимања од стране изабраног понуђача-оператера отпада.

Опасни и неопасни отпадсе може разгледати, уз најаву дан раније, док се додатне информције у вези са предметним поступком могу добити сваког радног дана од 08:00 до 14:00 часова.

Контакт особа Предраг Ђорђевић, број телефона: 018/233-173.

Преузимање опасног и неопасног отпада у виду секундарних сировина вршиће се на адреси Радних бригада бр. 15 Ниш, а све трошкове око преузимања, транспорта и ангажовања радне снаге за преузимање сноси изабрани понуђач.

Опасни и неопасни отпад у виду секундарних сировина се предаје у целости у затеченом и виђеном стању и накнадне рекламације се неће прихватати.

Начин предаје отпада: прикупљањем писаних понуда оператера отпада на Обрасцу број 2. у форми понуђеног износа накнаде, изражен у дин/кг предметног отпада.

Минимални прихватљив износ накнаде понуђача-оператера отпада Установи, за преузимање појединих врста отпада наведен је у колони 4.табеле у *Прилогу бр. 1* овог позива. Писане понуде заинтересованих оператера отпада подносе се на Обрасцу бр.1 за једну или више врста наведених опасних или неопасних отпада за које је понуђач заинтересован и за које испуњава критеријуме постављене овим позивом. Уписани износ накнаде оператера отпада Установи у одговарајућу рубруку понуде, мора бити једнак или виши од минимално деклерисаног износа у табели *Прилога бр.1* овог позива и не треба да садржи порез на додату вредност и порез по одбитку по стопи од 1% од износа накнаде који понуђач-оператер треба да обрачуна,обустави и уплати на прописани рачун надлежном пореском органу. Понуђач сноси све трошкове утовара и транспорта предметног отпада.

1. **Начин и време достављања понуде**

Писана понуда за једну или више врста наведеног опасног и неопасног отпада, за коју је понуђач заинтересован и за које испуњава критеријуме постављене овим позивом, подноси се у затвореној коверти и треба да садржи:

* Попуњен Образац бр.1. који садржи поред података о понуђачу и писану понуду за преузимање уз накнаду;
* Копију извода из регистра привредних субјеката и копију важеће дозволе на своје име, за сакупљање и/или транспорт отпада на територији Републике Србије.

Затим: попуњен и потписан од стране одговорног лица-подносиоца понуде Образац бр.2 Понуда за преузимање уз накнаду Геронтолошком центру Ниш следећег опасног и неопасног отпада за који је понуђач-оператер отпада заинтересован, као и потписану и оверену изјаву одговорног лица понуђача на Обрасцу бр.3 о прихватању свих услова из документације огласа и потписану и оверену изјаву на Обрасцу бр.4.

**Писана понуда се подноси најкасније до 22.08.2024.године, до 12.00 часова,** у затвореној коверти на адресу Радних бригада бр. 15, Ниш, путем поште или лично, са назнаком „**Понуда за преузимање уз накнаду Геронтолошком центру Ниш ................................................. (навести врсту отпада за коју је заинтересован)– НЕ ОТВАРАТИ“**.На полеђини уписати податке понуђача: назив, седиште, адреса, контакт телефон.

Понуде достављене након наведеног рока, без обзира на време када су послате, неће се узети у разматрање.

Услови за спровођење поступка су испуњени уколико стигне најмање једна, благовремена и потпуна понуда.

**Отварање понуда обавиће се јавно 22.8.2024.године, у 12.15 часова у просторијама Геронтолошког центра Ниш у ул. Радних бригада бр. 15 у Нишу.**

Овлашћени представници понуђача, који желе да присуствују јавном отварању, дужни су да пре почетка отварања понуда, Комисији доставе оверено овлашћење за учешће у поступку.

1. **Услов за учешће у поступку**

Право учешћа у овом поступку имају искључиво оператери отпада-правна лица или предузетници са седиштем у Републици Србији, која врше сакупљање, транспорт, складиштење и третман овакве врсте отпада и која поседују важеће дозволе за обављање те делатности издате од стране надлежних органа Републике Србије у складу са Законом о управљању отпадом (Сл.Гласник РС, бр.36/09,88/10,14/16 и 95/18-др.закон и 35/23) и који испуњавају све услове постављене овим позивом за учешће у поступку.

Испуњеност услова доказује се приложеном копијом извода из регистра привредних субјеката или копијом важеће дозволе за сакупљање и/или транспорт и/или третман отпада за који су заинтересовани.

Понуђач-оператер отпада мора испунити и следеће опште услове: да није у периоду од претходне 2 године од дана истека рока за подношење понуда повредио обавезе у области заштите животне средине; да је измирио доспеле порезе и доприносе за обавезно социјално осигурање и доспеле обавезе јавних прихода;да понуђач и његов законски заступник у периоду од претходних пет година од дана истека рока за подношење понуда није правоснажно осуђен за кривично дело које је извршило као члан организоване криминалне групе, кривично дело злоупотребе службеног положаја, кривично дело преваре у обављању привредне делатности и кривично дело утаје. Испуњеност горе наведених услова понуђач-оператер отпада доказује писаном изјавом /Образац бр 4.

Установа задржава право увида у оригинале свих тражених докумената од понуђача-оператера отпада наведених у овом позиву, пре склапања Уговора.

1. **Критеријум за избор најповољније понуде**

Критеријум за избор најповољније понуде је „**највиша понуђена цена за појединачну врсту отпада“** по килограму (дин/кг), која не може бити мања од минимално прихватљивог износа накнаде за тај отпад наведен у колони 4.табеле у *Прилогу бр*. 1 овог позива.

Уколико два или више понуђача понуде исту цену по килограму предатог отпада, предност има понуђач који је први доставио понуду.

Након отварања, оцене и рангирања понуда потенцијалних понуђача, Комисија ће о свим предузетим радњама сачинити извештај са предлогом директору Установе

 На основу извештаја Комисије, са избраним понуђачем-оператером који понуди највишу цену-накнаду за појединачну врсту отпада биће закључен Уговор о предаји те врсте отпада уз накнаду Геронтолошком центру Ниш.

Обавештење о избору најповољнијег понуђача-оператера отпада биће објављено на сајту Геронтолошког центра Ниш.

1. **Начин преузимања отпада**

Преузимање опасних и неопасних отпада од стране изабраног понуђача-оператера отпада је након склапања Уговора са Установом и то по позиву Геронтолошког центра Ниш, у виженом и затеченом стању, без права оператера отпада на накнадне рекламације или промену понуђене цене. Преузимање предметног отпада обавиће се према претходно договореној динамици преузимања, уз благовремену најаву кретања отпада Агенцији за заштиту животне средине.

Понуђач је дужан да организује утовар и транспорт отпада у договореном термину и на претходно наведеној локацији и да за тај посао обезбеди стручно и квалификовано особље, прописани алата за манипулацију отпада, возила и возаче за транспорт отпада атестирана у складу са АДР правилима за превоз опасних терета као и безбедан утовар и одвожење предметног отпада уз спровођење свих мера безбедности и здравља на раду.

Понуђач-оператер дужан је да преузме укупну количину предметног отпада и обезбедисве услове да не дође до штете на околном земљишту приликом утовара и одвоза отпада, као и да надокнади евентуалну штету коју проузрокује приликом утовара и одвоза.

Стварна тежина отпада, биће утврђена мерењем на сертификованој ваги у присуству представника обе уговорне стране и константована Записником о квантитативном пријему отпада и Документом о најави кретања опасног отпада Агенцији за заштиту животне средине.

≈

*Текст јавног позива објављен је на сајту Геронтолошког центра Ниш и на огласној табли Геронтолошког центра Ниш.*

*Прилог бр.1*

**СПЕЦИФИКАЦИЈА**

|  |  |  |  |
| --- | --- | --- | --- |
| **Класификован опасан и неопасан отпад** | **Врста опасног и неопасног отпада** | **Форма накнаде** | **Минимални износ накнаде** |
| Отпадне гуме | Отпадне ауто гуме | Дин/Кг | 4,00  |
| Отпадни метали | Мешани метални отпад (бакар, прохром, лим, алуминијум) | Дин/Кг | 62,00  |
| Отпадна пластика | Мешани отпад од пластике | Дин/Кг | 7,00  |
| Отпадно дрво | Намештај,палете | Дин/Кг | 5,00  |

**Образац бр.1.**

**ПОДАЦИ О ПОНУЂАЧУ – ОПЕРАТЕРУ ОТПАДА**

**Број понуде\_\_\_\_\_\_\_\_\_\_\_ од \_\_\_\_\_\_\_\_\_\_\_\_\_\_**

**ЗА ПРЕУЗИМАЊЕ УЗ НАКНАДУ ГЕРОНТОЛОШКОМ ЦЕНТРУ НИШ**

|  |  |
| --- | --- |
| **ОБАВЕЗНИ ПОДАЦИ** | **ПОПУЊАВА ПОНУЂАЧ** |
| **Назив понуђача** |  |
| Седиште (адреса) |  |
| Матични број |  |
| ПИБ |  |
| Шифра делатности |  |
| 1. Контакт особа
2. (телефон)
3. (електронска адреса)
 | 1. ...........................................................................
2. ...........................................................................
3. e-mail:................................................................
 |
| Број рачуна Банка | ................................................................................................................................ |
| Особа овлашћена за потписивање уговора |  |
| Прилог | 1. Копија важеће дозволе за сакупљање транспорт и/или третман врсте отпада за који се подноси понуда.,издата од стране Министарства заштите животне средине
2. Копија извода о регистрацији привредног субјекта издата од стране Агенције за привредне регистре.
 |
| **Рок преузимања предметног отпада** /не дужи од 7 дана/ | \_\_\_\_\_\_\_\_\_\_\_\_ дана од дана позива Геронтолошког центра Ниш |
| **Рок плаћања је до 15 дана**, од дана пријема исправне фактуре, која као прилог садржи обострано потписан Записник о квантитативном пријему и отпремницу. |
| **Рок важења понуде** (не краћи од 30 дана од дана отварања писаних понуда) | \_\_\_\_\_\_\_\_\_\_дана од дана отварања писаних понуда. |

Место и датум: Одговорно лице

................................  **М.П**  понуђача-оператера отпада

...............................................

**Образац бр 2**.

**ПОНУДА**

**Број................. од.................... за преузимање уз накнаду**

**Геронтолошком центру Ниш следећег опасног и неопасног отпада**

Нудимо Вам накнаду за преузимање назначених врста отпада уз следећи износ накнаде Геронтолошком центру Ниш;

|  |  |  |  |
| --- | --- | --- | --- |
| **Класификован опасан и неопасан отпад** | **Врста опасног и неопасног отпада** | **Форма накнаде** | **Износ накнаде оператера отпада Установи** |
| Отпадне гуме | Отпадне ауто гуме | Дин/Кг |  |
| Отпадни метали | Мешани метални отпад (бакар, прохром, лим, алуминијум) | Дин/Кг |  |
| Отпадна пластика | Мешани отпад од пластике | Дин/Кг |  |
| Отпадно дрво | Намештај,палете | Дин/Кг |  |

Место и датум: Одговорно лице

................................ **М.П**  понуђача-оператера отпада

...............................................

**Образац бр 3**.

**И З Ј А В А**

Којом потврђујем да, подношењем понуде број\_\_\_\_\_\_\_\_\_\_\_ од \_\_\_\_\_\_\_\_\_\_\_\_\_2024.године **прихватам све услове из позива за подношење писане понуде**, као и све захтеве наведене у документацији за преузимање уз накнаду Геронтолошком центру Ниш опасног и неопасног отпада и којом јемчим под пуном моралном, материјалном и кривичном одговорношћу за аутентичност достављених аката и истинитост датих података.

Којом истичем сагласност да услови наведени у огласу за подношење писане понуде, представљају саставни део уговора.

Место и датум: Одговорно лице

................................ **М.П**  понуђача-оператера отпада

...............................................

**Образац бр 4**.

**И З Ј А В А**

Којом ја ......................................................................., одговорно лице понуђача- оператера отпада, јемчим под пуном моралном, материјалном и кривичном одговорношћу испуњеност услова за преузимање из накнаду Геронтолошком центру Ниш опасног и неопасног отпада,

* да сам измирио доспеле порезе и доприносе за обавезно социјално осигурање и доспеле обавезе јавних прихода;
* да нисам у периоду од претходне две године од дана истека рока за подношење понуда повредио обавезе у области заштите животне средине;
* да у периоду од претходних пет година од дана истека рока за подношење понуда нисам правоснажно осуђен за кривично дело које је извршено као члан организоване криминалне групе, кривично дело злоупотребе службеног положаја, кривично дело преваре у обављању привредне делатности и кривично дело утаје.

Место и датум: Одговорно лице

................................ **М.П**  понуђача-оператера отпада

...............................................